Schaan / LI, Übersee / D, 30.05.2018

Sporočilo za javnost za letno konferenco «Alpski turizem: Vključuje kakovost življenja!»

Turizem – dve plati medalje

**Med začetniškimi tegobami rasti in prizadevanji za trajnostni razvoj – turizem polarizira. Na Bledu je konec maja 2018 na gornjo temo potekala strokovna konferenca, na kateri je več kot 200 udeležencev razpravljalo o tem, kako se lahko dopolnjujeta alpski turizem in kakovostno življenje. Konferenco je organizirala CIPRA v sodelovanju z Omrežjem občin Povezanost v Alpah.**

Na letošnji strokovni konferenci CIPRE International, CIPRE Slovenija in Omrežja občin Povezanost v Alpah, ki je 25. in 26. maja potekala na Bledu z naslovom Alpski turizem – vključuje kakovost življenja, se je zbralo več kot 200 udeležencev in razpravljavcev iz celotnega alpskega loka in zunaj njega ter razpravljalo so o tem, kako lahko trajnostni turizem pripomore h kakovostnemu življenju na območju Alp in katere so nevarnosti, ki jih prinaša prekomerna koncentracija turistov.

Nazoren primer za to je Bled, ki je gostil konferenco. Zaradi idilične lege ob jezeru in starodavnega gradu je kraj, ki leži na območju slovenskih Alp in šteje približno 8.000 prebivalcev, pravi magnet za turiste. Poleg glavnih mest je ena od obveznih postojank na potovanjih po Evropi zdaj tudi Bled, kamor se zgrinjajo turisti iz vseh koncev sveta. Z 8.000 turističnimi posteljami se število ljudi na Bledu v visoki sezoni podvoji. To sicer prinaša dober zaslužek, a občina od tega nima prav veliko, saj se večji del sredstev zliva v državno blagajno in v roke tujih investitorjev.

Na Bledu se odražajo nekateri problemi, ki so povezani z rastjo turistične panoge in jih poznajo tudi druge občine na območju Alp. «Turizem je trajnosten le takrat, ko preprečuje izkoriščanje narave in človeka,» je v uvodnem nagovoru poudarila Katharina Conradin, predsednica CIPRE International. Marc Nitschke, predsednik Omrežja občin Povezanost v Alpah, je ob tem dodal, da se turizem in kakovost življenja ne smeta izključevati, da pa to dejansko lahko deluje, kažejo njihove občine.

**Nevarna spirala rasti**

Kot je ugotavljala Jana Apih iz zavoda Tovarna trajnostnega turizma Goodplace, ima turizem številne pozitivne vidike. Še nikoli doslej ljudje niso bili tako mobilni, kot so danes, na globalni ravni je vsak deseti našel zaposlitev v turizmu, blaginja se v turističnih občinah povečuje. Po drugi strani pa ima vsak hotel svojo mejo polne izkoriščenosti, kot to velja tudi za turistične zanimivosti in destinacije. Opozorila je na primere pomembnih zunajalpskih turističnih destinacij, kot so Benetke, Barcelona ali Amsterdam, kjer so se že začela pojavljati nasprotovanja množičnemu turizmu. Tovrstne probleme Christian Baumgartner zaznava tudi v Alpah. Podpredsednik CIPRE International je svoje sklepe s konference povzel v «dvanajstih korakih za kakovostnejše življenje v alpskih destinacijah».

**Povečati kakovost življenja v alpskih destinacijah, a kako to uresničiti?**

«Trajnostne rešitve je treba oblikovati skupaj s prebivalci, je prepričan Baumgartner. Sem med drugim sodijo usmerjanje turističnih tokov, spodbujanje prenočitvenega turizma kakor tudi razprava o zgornji meji turističnih zmogljivosti. Tako po besedah Tomaža Roglja, direktorja Turizma Bled, na Bledu ne načrtujejo povečanja števila postelj: «Menimo, da je trenutno število postelj ustrezno, da lahko ohranimo, kar svojim gostom ponuja Bled, to pa so mir, narava in sprostitev.» Prav tako naj bi prednosti Bleda še naprej uživali tudi domačini.

Baumgartner je poudaril tudi pomen dobrih delovnih razmer in alternativnih konceptov obratovanja, saj bo mogoče trg dela v turizmu oblikovati tako, da bo privlačnejši za domačine. «V vsakem primeru morajo biti vse ideje in ponudba enako privlačni tako za goste kakor za lokalno prebivalstvo.»

V okviru konference so potekale tudi delavnice, na katerih so udeleženci razpravljali o neskladjih na turističnih destinacijah, denimo na področju varstva narave, v lokalnem gospodarstvu ali na področju mobilnosti. Predstavljene in oblikovane so bile tudi rešitve, kot so spodbujanje naravne pestrosti v občinah ali novi izobraževalni ali zaposlitveni modeli. Z vključitvijo projekta Living Labs Dank je okoli 30 mladih dobilo priložnost za sodelovanje na konferenci. V vseh razpravah pa so imeli udeleženci pred očmi skupen cilj: najti poti za trajnostni turizem v prihodnje, ki bo pripomogel h kakovostnemu življenju v Alpah.

Dokument Dvanajst korakov za kakovostnejše življenje v alpskih destinacijah bosta CIPRA in Omrežje občin Povezanost v Alpah objavila na svoji spletni strani.

Več informacij: [**www.cipra.org/sl/sk2018**](http://www.cipra.org/sl/sk2018)

Sporočilo za medije in fotografije v kakovosti, primerni za tisk, si lahko prenesete na povezavi: [www.cipra.org/sl/za-medije/sporocilo-za-medije](file:///%5C%5C%5C%5Csrvdc01%5C%5Cdaten%24%5C%5CCipra%5C%5CDaten%5C%5C01%20CIPRA%5C%5C1.01%20CIPRA-International%5C%5C1.1.10%20%C3%96ffentlichkeitsarbeit%5C%5C14_Medienarbeit%5C%5C08_Medienmitteilungen%5C%5C2018%5C%5C180419_JFT2018_Medieneinladung%5C%5Cwww.cipra.org%5C%5Csl%5C%5Cza-medije%5C%5Csporocilo-za-medije).

Za vprašanja vem je vam na voljo:

Špela Berlot (sl, en), CIPRA Slovenija
+386 (0)59 071322, spela.berlot@cipra.org

Katharina Gasteiger (de, en) , «Povezanost v Alpah»
+49 8642 6531, info@alpenallianz.org

**CIPRA – raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v vseh sedmih alpskih državah. Zastopa več kot sto društev in organizacij iz sedmih alpskih držav. CIPRA se zavzema za trajnostni razvoj na območju Alp, ohranjanje naravne in kulturne dediščine ter za regionalno raznovrstnost in reševanje skupnih problemov v alpskem prostoru.

[www.cipra.org](http://www.cipra.org)

**Omrežje občin Povezanost v Alpah**

Omrežje občin »Povezanost v Alpah« je združenje alpskih občin iz sedmih držav. Ustanovljeno je bilo leta 1997. Članice omrežja si prizadevajo za nedotaknjeno naravo, zdravo gospo-darjenje in kakovostno sobivanje v Alpah. Spodbujajo aktivno izmenjavo preko jezikovnih in kulturnih meja. V ospredje postavljajo človeka, osredotočene so na prihodnost in skupaj ubirajo nove poti.

[povezanostvalpah.org](http://www.povezanostvalpah.org)